कृषि एवं किसान कल्याण मंत्रालय प्रधानमंत्री श्री नरेन्द्र मोदी जी के निर्देशन में तीन साल में कृषि और किसानों की बेहतरी के लिए जो काम किए गये हैं उनके सकारात्मक परिणाम अब दिखने लगे हैं: श्री राधा मोहन सिंह कृषि में मोदी सरकार द्वारा पिछली सरकारों की तुलना में ज्यादा धनराशि आवंटित व खर्च की जा रही है: केन्द्रीय कृषि एवं किसान कल्याण मंत्री वर्ष 2016-17 में खादयान्न उत्पादन के पिछले सारे रिकार्ड टूट गये हैं: श्री सिंह इस वर्ष कृषि और उससे संबंधित क्षेत्रों की वार्षिक वृद्धि दर लगभग 4.4 प्रतिशत रही है: केन्द्रीय कृषि मंत्री कृषि एवं किसान कल्याण मंत्री श्री राधा मोहन सिंह ने मोदी सरकार के कार्यकाल के तीन वर्ष पूरा होने के अवसर पर प्रेस को सम्बोधित किया केन्द्रीय कृषि एवं किसान कल्याण मंत्री श्री राधा मोहन सिंह ने कहा है कि माननीय प्रधानमंत्री श्री नरेन्द्र मोदी जी के निर्देशन में तीन वर्ष में कृषि और किसानों की बेहतरी के लिए जो सतत प्रयास किए गये हैं उनके उत्साहजनक व सकारात्मक परिणाम दिखने लगे हैं।